User:संजय ओझा

मेरे पापा सबसे प्यारे हैं। वे सुंदर कद-काठी के गोरे रंग वाले हैं। वे एक डॉक्टर हैं और इसलिए दिन-रात व्यस्त रहते हैं। दूर-दूर से लोग पापा से इलाज करवाने आते हैं।

पापा सभी के स्वास्थ्य और सेहत का बहुत ध्यान रखते हैं। वे हमें नियमित व्यायाम और पौष्टिक आहार लेने को कहते हैं।

पापा सुबह मुझे पाठशाला छोड़ने जाते हैं और शाम को आते समय वे मेरे लिए रोज नया उपहार लाते हैं। कभी-कभी हम घूमने भी जाते हैं। तब पापा हमें बहुत मजे करवाते हैं।

पापा आस-पड़ोस के लोगों में अपने कड़क स्वभाव के लिए जाने जाते हैं। परंतु यह सिर्फ इसलिए कि वे स्वास्थ्य से लापरवाही पसंद नहीं करते।

मुझे अपने पापा बहुत अच्छे लगते हैं और मैं भी बड़े होकर उनके जैसे ही बनूंगा।